3. การประกอบธุรกิจของแต่ละสายผลิตภัณฑ์

บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 4 สาย ดังนี้

1.  สายธุรกิจ I-Mobile Multimedia

2.  สายธุรกิจ Samart Soultion

3.  สายธุรกิจ Government Solution

4.  สายธุรกิจ Related Business

1.  สายธุรกิจ I-Mobile Multimedia

  ดำเนินธุรกิจในลักษณะที่เป็น I-Mobile Multimedia โดยการจำหน่ายโทรศัพท์เคลื่อนที่
  และบริการข้อมูลข่าวสาร และสาระความบันเทิงผ่านสื่อประเภทต่างๆ ประกอบด้วยบริษัทย่อย 4
  บริษัท บริษัทร่วม 2 บริษัท และบริษัทที่เกี่ยวข้องอีก 1 บริษัท โดยในปี 2546
  มีสัดส่วนรายได้เท่ากับ 8,333.1 ล้านบาท หรือคิดเป็นร้อยละ 71.8
  ของรายได้รวมของกลุ่มบริษัท

3.1.1 บริษัท สามารถ ไอ-โมบาย จำกัด (มหาชน)

  บริษัท สามารถ ไอ-โมบาย จำกัด (มหาชน) มีทุนจดทะเบียน 430 ล้านบาท ถือหุ้นโดย บมจ.
  สามารถ คอร์ปอเรชั่น ในสัดส่วนร้อยละ 68.46 ในปี 2546 มีรายได้รวมทั้งสิ้น 6,804.3
  ล้านบาท คิดเป็นสัดส่วนรายได้ประมาณ ร้อยละ 58.6 ของรายได้ในปี 2546 ของกลุ่มบริษัท

ก) ลักษณะผลิตภัณฑ์และบริการ

(1) จำหน่ายเครื่องโทรศัพท์เคลื่อนที่ (Handset) และอุปกรณ์เสริม

  บริษัท สามารถ ไอ-โมบาย จำกัด (มหาชน)
  จำหน่ายโทรศัพท์เคลื่อนที่ทั้งในลักษณะของการค้าปลีก และค้าส่ง การค้าปลีกจำหน่ายผ่านร้าน
  i-mobile by SAMART โดยการเสนอขายโทรศัพท์เคลื่อนที่พร้อมกับการนำเสนอข้อมูล ข่าวสาร
  และสาระความบันเทิง (Contents) ในรูปของ i-mobile package ทั้งนี้
  เพื่อเป็นการสร้างมูลค่าเพิ่มและสร้างความแตกต่างของสินค้า โทรศัพท์เคลื่อนที่ที่ บมจ. สามารถ
  ไอ-โมบาย ทำการจำหน่ายประกอบด้วยยี่ห้อ Nokia, Panasonic, Motorola, Siemens,
  Sony Ericsson, Sagem และ Samsung สำหรับค้าส่งจำหน่ายให้แก่ตัวแทนจำหน่ายทั่วไป
  (Dealer) โดยจำหน่ายผ่านบริษัทย่อย คือ บริษัท สามารถ โมบาย เซอร์วิสเซส จำกัด
  นอกจากนี้ ยังมีศูนย์ซ่อมและบริการ
  รวมทั้งจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) ซึ่งมีร้าน i-mobile by SAMART
  เป็นสาขาอยู่ตามห้างสรรพสินค้าทั่วไปทั้งในกรุงเทพฯ และต่างจังหวัด

(2) SIM Card และบัตรเติมเงิน

  SIM Card (Subscriber Identification Module)
  เป็นอุปกรณ์สำคัญที่ต้องใช้ควบคู่กับโทรศัพท์เคลื่อนที่
  โดยทำหน้าที่เป็นหน่วยความจำเกี่ยวกับเลขหมายและรายละเอียดในการใช้โทรศัพท์เคลื่อนที่ของผู้ใช้บริการ
  ปัจจุบันบริษัทจัดจำหน่าย SIM Card
  ครอบคลุมผู้ให้บริการโทรศัพท์เคลื่อนที่ในประเทศไทยทุกระบบ ดังนี้

-   ระบบ Digital GSM Advance, Digital GSM 1800 และ 1-2 Call
    สั่งซื้อจากบริษัทแอดวานซ์ ไวร์เลส มาร์เกตติ้ง จำกัด และ บริษัท ดิจิตอล โฟน จำกัด

-   ระบบ DTAC และ Happy D-prompt สั่งซื้อจากบริษัท โทเทิ่ล แอ็คเซ็ส คอมมูนิเคชั่น จำกัด
    (มหาชน)

-   ระบบ TA Orange สั่งซื้อจาก บริษัท ทีเอ ออเร้นจ์ จำกัด

-   ระบบ Thai Mobile 1900 MHz สั่งซื้อจากกิจการร่วมค้า ไทย-โมบาย

(3) Mobile Solution

  ดำเนินการบริหารและจัดการ โครงการโทรศัพท์เคลื่อนที่ระบบ 1900 MHz
  โดยได้รับการแต่งตั้งจากกิจการร่วมค้า ไทย-โมบาย เป็นระยะเวลา 5 ปี (ปี 2545-2550)
  ดังนี้

1)  บริหารช่องทางการจำหน่ายและการจัดการโทรศัพท์เคลื่อนที่ระบบ 1900 MHz โดย บมจ.
    สามารถไอ-โมบาย จะทำหน้าที่ในการจัดจำหน่ายเครื่อง
    และซิมการ์ดของโทรศัพท์เคลื่อนที่ในระบบ 1900 MHz และแต่งตั้งผู้จัดจำหน่าย
    ตัวแทนจำหน่ายและร้านค้าปลีก ส่งเสริมการขาย บริหารการขายตรง
    และพัฒนาช่องทางการจัดจำหน่าย

2)  บริหารการให้บริการลูกค้าสัมพันธ์ (Customers Service) โดยบมจ. สามารถไอ-โมบาย
    จะทำหน้าที่ในการบริหารการให้บริการลูกค้าทางโทรศัพท์ ( Call Center)
    การให้บริการลูกค้า ณ ศูนย์ให้บริการและการรักษาฐานลูกค้า โดยได้ว่าจ้างให้บริษัท คอลล์วัน
    จำกัด ซึ่งเป็นบริษัทย่อยของบริษัท สามารถ คอร์ปอเรชั่น จำกัด (มหาชน)
    เป็นผู้ดำเนินงานต่อ เนื่องจากเป็นบริษัทที่มีความชำนาญในงานเกี่ยวกับการบริหารลูกค้าสัมพันธ์
    มีความพร้อมทั้งด้านบุคลากรและประสบการณ์ โดย บมจ. สามารถไอ-โมบาย
    จะเป็นผู้จัดเก็บรายได้ทั้งหมดและแบ่งรายได้ร้อยละ 90
    จากค่าบริหารการให้บริการลูกค้าสัมพันธ์ให้แก่ บริษัท คอลล์วัน จำกัด

3)  จัดทำระบบจัดเก็บเงินของโทรศัพท์เคลื่อนที่ระบบ 1900 MHz
    โดยทำหน้าที่ในการติดตั้งและบำรุงรักษาระบบการจัดเก็บเงินให้เป็นไปด้วยความเรียบร้อย
    โดย บมจ. สามารถไอ-โมบาย
    จะได้รับรายได้ตามความสามารถของระบบในการรองรับผู้ใช้บริการ ซึ่งบมจ.
    สามารถไอ-โมบาย ได้ว่าจ้างให้บริษัทเป็นผู้ดำเนินการดูแลและบำรุงรักษาระบบ โดย บมจ.
    สามารถไอ-โมบาย จะเป็นผู้จัดเก็บรายได้ทั้งหมดและแบ่งรายได้ร้อยละ 30
    จากค่าตอบแทนในการจัดทำระบบจัดเก็บเงินให้แก่
    บริษัทโดยบริษัทต้องดำเนินการขยายขีดความสามารถของระบบจัดเก็บเงินในแต่ละช่วงเวลาตลอดอายุสัญญา
    ตามที่ได้ตกลงกันไว้ในสัญญา

  ข) การตลาดและภาวะการแข่งขัน

  การตลาด

  บริษัทดำเนินการจำหน่ายโทรศัพท์เคลื่อนที่พร้อม Contents ผ่านร้าน i-mobile by SAMART
  โดยมีแผนที่จะขยายสาขา และเพิ่มจำนวนแฟรนไชส์ให้สูงขึ้น ทั้งในลักษณะของร้าน i-mobile
  by SAMART และตู้จำหน่ายโทรศัพท์เคลื่อนที่ที่สามารถพับเก็บได้ (Kiosk) ปัจจุบันมีร้าน
  i-mobile by SAMART และเคานเตอร์ขายในห้างสรรพสินค้า (Outlet) จำนวน 86 แห่ง
  กระจายอยู่ตามห้างสรรพสินค้าชั้นนำทั่วไป และแหล่ง ชุมชนทั้งในกรุงเทพฯ และต่างจังหวัด

 สภาพการแข่งขันภายในธุรกิจ

  แต่เดิมโทรศัพท์เคลื่อนที่ถูกจำกัดการใช้อยู่เฉพาะกลุ่มนักธุรกิจ และเจ้าของกิจการต่างๆ
  ที่อยู่ในกรุงเทพฯ และเมืองใหญ่ๆ เท่านั้น
  เนื่องจากข้อจำกัดในเรื่องราคาโทรศัพท์เคลื่อนที่และค่าบริการที่ค่อนข้างสูง
  รวมถึงเครือข่ายการให้บริการที่ยังครอบคลุมพื้นที่ได้ไม่มากนัก แต่อย่างไรก็ดี
  ภายหลังจากที่ผู้ให้บริการ

  โทรศัพท์เคลื่อนที่ขยายเครือข่ายสัญญาณโทรศัพท์เคลื่อนที่
  ทำให้การบริการสามารถเข้าถึงผู้บริโภคใหม่ๆ ได้มากขึ้น
  และการเข้าสู่ตลาดของผู้ให้บริการโทรศัพท์เคลื่อนที่รายใหม่
  ส่งผลให้การแข่งขันในตลาดรุนแรงขึ้น
  เนื่องจากผู้ให้บริการแต่ละรายต่างก็พยายามรักษาฐานลูกค้าเดิม
  และขณะเดียวกันก็พยายามแย่งชิงส่วนแบ่งทางการตลาดจากคู่แข่ง
  โดยการจัดกิจกรรมส่งเสริมการตลาดต่างๆ มากมาย โดยเฉพาะการลดอัตราค่าบริการ
  ประกอบกับราคาของโทรศัพท์เคลื่อนที่ที่ลดลงอย่างมาก
  ส่งผลให้เกิดการขยายตัวของจำนวนผู้ใช้โทรศัพท์เคลื่อนที่
  ซึ่งทำให้โครงสร้างการตลาดของธุรกิจโทรศัพท์เคลื่อนที่เปลี่ยนจากฐานลูกค้าระดับบนที่มีรายได้สูง
  ลงมาสู่ลูกค้าระดับกลางและระดับล่างเป็นหลัก ซึ่งเป็นฐานลูกค้ากลุ่มใหญ่
  และยังมีโอกาสในการขยายตัวอีกมาก

  อย่างไรก็ตาม โทรศัพท์เคลื่อนที่ที่บมจ. สามารถไอ-โมบาย จำหน่าย
  จะจำหน่ายร่วมกับการให้บริการข้อมูล ข่าวสาร และสาระความบันเทิง (Contents)
  ในลักษณะของบริการเสริมพิเศษ ซึ่งมีความหลากหลาย
  ประกอบกับการที่มีบริษัทย่อยเป็นผู้ผลิตและพัฒนา Contents
  ที่สามารถช่วยสนับสนุนการประกอบธุรกิจของ บมจ. สามารถไอ-โมบาย ได้เป็นอย่างดี
  ซึ่งเป็นจุดแข็งเมื่อเปรียบเทียบผู้จำหน่ายโทรศัพท์เคลื่อนที่รายใหญ่ที่มีที่มีลักษณะการประกอบธุรกิจคล้ายคลึงกันรายอื่นๆ

  (ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

บริษัท สามารถ อินโฟ มีเดีย จำกัด

  บริษัท สามารถ อินโฟมีเดีย จำกัด มีทุนจดทะเบียน 200 ล้านบาท ถือหุ้นโดย บมจ. สามารถ
  ไอโมบาย ในสัดส่วนร้อยละ 96.50 ในปี 2546 มีรายได้รวมทั้งสิ้น 517.8 ล้านบาท
  คิดเป็นสัดส่วนรายได้ประมาณร้อยละ 4.5 ของรายได้ในปี 2546 ของกลุ่มบริษัท

ก) ลักษณะผลิตภัณฑ์และบริการ

ดำเนินธุรกิจให้บริการสื่อสาระความบันเทิงที่สามารถสื่อสารกับผู้บริโภคได้ในรูปแบบ เฉพาะตัวด้วยการสื่อสาร 2 ทาง (Interactive Multi-Devices Medium) ผ่านเทคโนโลยี Wire line และ Wireless ที่ครบถ้วน สมบูรณ์แบบ พร้อมให้บริการข้อมูลสาระความบันเทิงด้วยเสียง (Audiotex) ผ่านโครงข่ายโทรศัพท์ ของ บมจ. ทศท คอร์ปอเรชั่น ครอบคลุมการให้บริการในรูปแบบเสียง (Voice) และข้อความ หรือภาพ (Non-Voice) ผ่านทางระบบโทรศัพท์พื้นฐานและโทรศัพท์เคลื่อนที่ทุกระบบที่ให้บริการอยู่ภายในประเทศขณะนี้ รวมทั้งอุปกรณ์สื่อสารทุกชนิด (Multi-Device) 

การให้บริการข้อมูล ข่าวสาร และสาระความบันเทิงในรูปแบบเสียง (Voice)

-   BUG Fun 1900 วาไรตี้บันเทิงทางโทรศัพท์

  บริการข้อมูล ข่าวสาร และสาระความบันเทิงในรูปแบบเสียงทางโทรศัพท์ (Audiotex)
  ผ่านหมายเลขบริการ “1900”โดยเมื่อเดือนกันยายน 2546 ที่ผ่านมา บริษัท สามารถ อินโฟ
  มีเดีย จำกัด ได้จัดรูปแบบการให้บริการใหม่นำเอากลยุทธ์การเปลี่ยนชื่อแบรนด์จากเดิมใช้ชื่อว่า
  GO! 1900 โดยเปลี่ยนเป็นชื่อใหม่ว่า BUG Fun 1900 วาไรตี้บันเทิงทางโทรศัพท์
  พร้อมนำเสนอ รูปแบบการให้บริการ 1900 ใหม่ โดยแบ่งประเภทกลุ่ม ข้อมูลสาระความบันเทิง
  ได้แก่ Chat, Entertainment, Horoscope, Consultancy, Information และ
  Sport นำเสนอการให้บริการสื่อสารข้อมูล ข่าวสาร และสาระความบันเทิงจำนวนมากกว่า 250
  รายการทางโทรศัพท์ รวมทั้งบริการข้อมูลทั้งในส่วนที่บริษัทผลิตขึ้นเอง
  และบริการข้อมูลที่ได้ร่วมกับผู้ให้บริการข้อมูลจัดเตรียมข้อมูลขึ้น
  บริการข้อมูลที่ได้ร่วมกับสื่อโทรทัศน์ วิทยุ และสิ่งพิมพ์ต่างๆ ให้บริการรับฟังข้อมูลในรูปของเสียง
  หรือจะขอรับข้อมูลเป็นเอกสาร หรือส่งข้อมูลผ่านทางเครื่อง โทรสารในระบบอัตโนมัติ (Fax on
  Demand) โดยมีขีดความสามารถในการรับลูกค้าได้สูง 600 คู่สายในเวลาเดียวกัน
  ด้วยอัตราค่าบริการ 9-15 บาทต่อครั้ง / นาที ขึ้นอยู่กับประเภทของการใช้บริการ

-   BUG Live 1113 บริการข้อมูลและอำนวยความสะดวกทางโทรศัพท์

  รูปแบบการให้บริการผ่านพนักงานรับสาย (Live Agent)
  โดยนำเสนอการให้บริการข้อมูลที่อำนวยความสะดวกต่อการดำเนินชีวิตประจำวันของคนเมืองในปัจจุบัน
  เป็นการให้บริการข้อมูลในเชิงลึกที่ละเอียด ทันสมัย พร้อมคำแนะนำที่เป็นประโยชน์ตลอด 24
  ชั่วโมง อาทิ ข้อมูล รายนามผู้ใช้โทรศัพท์ ข้อมูลร้านอาหาร ภาพยนตร์ โรงแรม
  สถานที่ท่องเที่ยว สภาพอากาศ เป็นต้น รวมถึงการจัดให้บริการดาวน์โหลดริงโทน
  และบริการส่งข้อความสั้นภาษาไทย (SMS) ให้แก่ผู้ใช้บริการโทรศัพท์ด้วย ในอัตราค่าบริการ 6
  บาทต่อนาที นอกจากนั้น BUG Live ยังให้บริการด้วยภาษาอังกฤษผ่านหมายเลข 1110
  ซึ่งมีอัตราค่าบริการสูงกว่า BUG Live 1113 เพื่อให้บริการแก่ชาวต่างประเทศ

การให้บริการข้อมูล ข่าวสาร และสาระความบันเทิงในรูปแบบข้อความหรือภาพ (Non-Voice)

-   BUG Mode เป็นการขยายการให้บริการข้อมูลให้ครอบคลุม
    ตอบสนองความต้องการของผู้บริโภคได้อย่างครบถ้วน และตรงตามความต้องการมากที่สุด
    ตลอดจนอำนวยความสะดวกในการเข้าถึงข้อมูลจากเครื่องสื่อสารในทุกประเภท ไม่ว่าจะเป็น
    โทรศัพท์เคลื่อนที่, Notebook, PDA, Mobile Kiosk ฯลฯ
    โดยในช่วงเริ่มต้นได้ให้บริการต่างๆ ได้แก่ บริการรายงานข่าวประจำวัน
    รายงานข้อมูลข่าวหุ้น รายงานผลกีฬาผ่านการส่งข้อความสั้น (SMS) รายงานข้อมูลจราจร
    การดาวน์โหลดเกมส์ออนไลน์ การทำนายดวงชะตาผ่านโทรศัพท์เคลื่อนที่ เป็นต้น
    ด้วยอัตราค่าบริการที่หลากหลายขึ้นอยู่กับประเภทของการใช้บริการ

ข) สภาพการแข่งขันภายในอุตสาหกรรม

1) ธุรกิจบริการข้อมูลด้วยเสียงทางโทรศัพท์ (Audiotext)

ปจจุบันผูประกอบธุรกิจด้านการใหบริการขอมูลดวยเสียง (Audiotex) ในประเทศไทย มีจํานวนทั้งสิ้น 8 บริษัท โดย บริษัท สามารถ อินโฟ มีเดีย จำกัด เป็นผู้นำในตลาดโดยมีส่วนแบ่งรายได้สูงสุดเป็นจำนวนกว่าร้อยละ 70 ของมูลค่าตลาดรวม และยังเป็นผู้ให้บริการข้อมูลด้วยเสียง (Audiotex) รายเดียวที่ให้ความสำคัญในการสร้างตราสินค้า มีการนำเสนอรูปแบบการให้บริการที่แตกต่าง ซึ่งสามารถสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่ แตกต่างไปจากผู้ให้บริการข้อมูลด้วยเสียง (Audiotex) รายอื่นๆ จากการวางตำแหน่งทางการตลาดของบริษัท สามารถ อินโฟ มีเดีย จำกัด ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทาง ซึ่งเมื่อเปรียบเทียบกับผู้ประกอบธุรกิจในธุรกิจเดียวกันรายอื่นๆ ที่มีน้อยกว่า

2) กลุ่มธุรกิจ Information Call Center มีผู้ให้บริการได้แก่ บริการ 1900 ของบริษัท สามารถ อินโฟ มีเดีย จำกัด บริการ 1133 ของ บมจ. ทศท และบริการ 1154 ของบริษัท เทเลอินโฟ มีเดีย จำกัด 

  3) กลุ่มธุรกิจการให้บริการข้อมูลรูปแบบข้อความหรือภาพ (Non-Voice Service) ได้แก่
  shinee.com, sanook.com และ mweb.com เป็นต้น

ค) บริษัทย่อยและบริษัทร่วม

  บริษัท สามารถ อินโฟมีเดีย จำกัด มีบริษัทย่อย 1 บริษัท คือ บริษัท เทค อะ ลุค จำกัด
  เป็นบริษัทร่วมทุนระหว่าง บริษัท สามารถ อินโฟมีเดีย จำกัด ด้วยสัดส่วนการถือหุ้นร้อยละ 50
  กับ บริษัท แม็ทชิ่ง สตูดิโอ จำกัด (มหาชน) ด้วยสัดส่วนการถือหุ้นร้อยละ 24.99 และ บริษัท
  มาสเตอร์ แอด จำกัด (มหาชน) ด้วย สัดส่วนการถือหุ้นร้อยละ 24.99 โดยมีทุนจดทะเบียน 50
  ล้านบาท ประกอบธุรกิจให้บริการจัดทำสื่อกลางแจ้งในลักษณะอิเล็คทรอนิคส์ (LED Billboard)
  และมีบริษัทร่วมอีก 1 บริษัท คือ บริษัท ไทยทิคเก็ตมาสเตอร์.คอม จำกัด
  เป็นบริษัทร่วมทุนระหว่าง บริษัท สามารถ อินโฟ มีเดีย จำกัด ด้วยสัดส่วนการถือหุ้น ร้อยละ 40
  กับ บริษัท บีอีซี-เทโร เอ็นเตอร์เทนเม้นท์ จำกัด ด้วยสัดส่วนการถือหุ้นร้อยละ 59.99
  ประกอบธุรกิจจำหน่ายบัตรชมการแสดงทุกประภททางอินเตอร์เน็ตและร้านค้าทั่วไป

  (ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

บริษัท สามารถ โมบาย เซอร์วิสเซส จำกัด

  บริษัท สามารถ โมบาย เซอร์วิสเซส จำกัด (เดิมชื่อ บริษัท สามารถ เพจจิ้ง จำกัด)
  มีทุนจดทะเบียน 490 ล้านบาท ถือหุ้นโดย บมจ. สามารถ ไอโมบาย ในสัดส่วนร้อยละ 97.4
  ในปี 2546 มีรายได้รวมทั้งสิ้น 1,011.2 ล้านบาท คิดเป็นสัดส่วนรายได้ประมาณร้อยละ 8.7
  ของรายได้ในปี 2546 ของกลุ่มบริษัท
  เดิมประกอบธุรกิจให้บริการวิทยุติดตามตัวแก่หน่วยราชการและรัฐวิสาหกิจและประชาชนทั่วไป
  เนื่องจากปัจจุบันเทคโนโลยี่ด้านการสื่อสารพัฒนาไปอย่างรวดเร็ว และมีการแข่งขันอย่างรุนแรง
  ทำให้บริการวิทยุติดตามตัวถูกแทนที่ด้วยเทคโนโลยี่อื่นซึ่งเอื้อประโยชน์ในการใช้งานได้หลากหลายและในราคาที่ย่อมเยากว่า
  ส่งผลให้ผู้ให้บริการวิทยุติดตามตัวได้ยกเลิกกิจการไป
  และทำให้บริษัทไม่สามารถรักษาต้นทุนเพื่อให้บริการแก่ลูกค้าต่อไปได้
  บริษัทได้ทำความตกลงยกเลิกสัญญากับกรมไปรษณีย์โทรเลขในการยกเลิกการให้บริการวิทยุติดตามตัวแก่ส่วนราชการและรัฐวิสาหกิจเมื่อวันที่
  1 ตุลาคม 2546 ปัจจุบันบริษัท สามารถ โมบาย เซอร์วิสเซส จำกัด
  ทำหน้าที่เป็นผู้จัดหาโทรศัพท์เคลื่อนที่ยี่ห้อต่างๆ และจำหน่ายในรูปแบบของการค้าส่งให้กับ บมจ.
  สามารถ ไอโมบาย และตัวแทนจำหน่ายทั่วไป (Dealer)
  โดยสินค้าที่จำหน่ายทั้งหมดจะได้รับการประกันคุณภาพจากร้าน i-mobile by SAMART
  นอกจากนั้นยังทำหน้าที่เป็นผู้บริหารช่องทางการจำหน่ายผ่านผู้แทนจำหน่ายโทรศัพท์เคลื่อนที่อีกด้วย

  (ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

บริษัท สามารถ อินเตอร์แอคทีฟ มีเดีย จำกัด

  บริษัท สามารถ อินเตอร์แอคทีฟ มีเดีย จำกัด (เดิมชื่อ บริษัท สามารถ อินเตอร์เนต จำกัด)
  มีทุนจดทะเบียน 490 ล้านบาท ถือหุ้นโดย บมจ. สามารถ ไอโมบาย ในสัดส่วนร้อยละ 99.99
  ประกอบธุรกิจผลิตรายการสาระความบันเทิงในลักษณะ Interactive Media
  ที่ผู้ชมหรือผู้ฟังสามารถเข้ามามีส่วนร่วมกับรายการได้ เช่นการจัดรายการทางโทรทัศน์ วิทยุ
  จัดทำสื่อสิ่งพิมพ์ และบิลบอร์ด
  รับจ้างผลิตและให้บริการเกี่ยวกับการทำโฆษณาผ่านโทรศัพท์เคลื่อนที่
  รวมทั้งเป็นผู้พัฒนาข้อมูลข่าวสาร สาระบันเทิง และเกมส์ (Content Provider) ร่วมกับ
  บริษัท สามารถ อินโฟ มีเดีย จำกัด และจำหน่ายต่อให้กับบริษัท สามารถ อินโฟมีเดีย จำกัด
  และลูกค้าอื่นๆ ทั่วไป

  (ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

บริษัท บลิสเทล จำกัด

บริษัท บลิสเทล จำกัด มีทุนจดทะเบียน 62.5 ล้านบาท ถือหุ้นโดย บริษัท สามารถไอ-โมบาย จำกัด (มหาชน) ในสัดส่วนร้อยละ 24 ประกอบธุรกิจจำหน่ายโทรศัพท์เคลื่อนที่

1.  สายธุรกิจ Samart Solution

  ดำเนินธุรกิจให้บริการด้านระบบสื่อสารโทรคมนาคมผ่านโครงข่ายโทรคมนาคมต่างๆ
  รวมทั้งให้บริการลูกค้าสัมพันธ์ และอินเตอร์เน็ต ธุรกิจสายนี้ประกอบด้วยบริษัทย่อย 9 บริษัท
  และบริษัทร่วม 1 บริษัท โดยในปี 2546 มีสัดส่วนรายได้เท่ากับ 1,444.2 ล้านบาท
  หรือคิดเป็นร้อยละ 12.5 ของรายได้รวมของกลุ่มบริษัท ประกอบด้วย

  3.2.1 บริษัท สามารถเทลคอม จำกัด (มหาชน)

  บริษัท สามารถเทลคอม จำกัด (มหาชน) มีทุนจดทะเบียน 520 ล้านบาท ถือหุ้นโดยบมจ.
  สามารถคอร์ปอเรชั่น ในสัดส่วนร้อยละ 50.16 บริษัท และในปี 2546 มีรายได้รวมทั้งสิ้น
  471.4 ล้านบาท คิดเป็นสัดส่วนรายได้ประมาณร้อยละ 4.1 ของรายได้รวมของกลุ่มบริษัท
  สามารถเทลคอม จำกัด (มหาชน)
  เป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานฉบับแรกจากกรมไปรษณีย์โทรเลข มีอายุสัมปทาน 15 ปี
  ให้บริการสื่อสารเพียงเฉพาะข้อมูลเท่านั้น สำหรับสัมปทานฉบับแก้ไข
  บริษัทได้รับการขยายสัมปทานเป็น 22 ปี เริ่มตั้งแต่ วันที่ 1 มิถุนายน 2538 จนถึงวันที่ 31
  พฤษภาคม 2560 สามารถให้บริการได้ทั้งข้อมูล ภาพและเสียง
  สำหรับรูปแบบและการดำเนินธุรกิจด้านสื่อสารโทรคมนาคมและสารสนเทศนั้น
  บริษัทได้ให้บริการเช่าเครือข่ายการสื่อสารดาวเทียม และระบบเครือข่ายหลายสื่อ เป็นแบบ
  One-Stop service พร้อมการขายอุปกรณ์เครือข่ายไอที และระบบสารสนเทศ
  รวมถึงระบบเครือข่ายพาณิชย์อิเลคทรอนิคส์ EDI แก่ องค์กรภาครัฐบาล และภาคเอกชน ดังนี้

  1. บริการระบบเครือข่าย (Network Service) ของบริษัท และพันธมิตรธุรกิจ
  เพื่อเพิ่มประสิทธิภาพการบริการ

1.  บริการสื่อสารผ่านดาวเทียมความเร็วสูง iPSTAR และ VSAT

2.  บริการเครือข่ายสื่อสารข้อมูลแบบสายเช่าพิเศษ (Lease line)

3.  บริการสื่อสารข้อมูลผ่านความเร็วสูง (Broadband Service) เช่น DSL-digital
    subscriber line, Frame Relay, ATM

4.  บริการสื่อสารข้อมูลผ่านเครือข่าย Mobile Operator - GPRS

  2.
  บริการจัดหาอุปกรณ์ฮาร์ดแวร์ที่จำเป็นสำหรับการพัฒนาระบบเครือข่ายสารสนเทศจากพันธมิตรธุรกิจ
  Server, PC, notebook, PDA, Kiosk และอุปกรณ์เครือข่ายจากบริษัทชั้นนำ เช่น 3COM,
  NORTEL และ CISCO

  3. บริการจัดหาซอฟแวร์ประยุกต์ พาณิชย์อิเลคทรอนิคส์ เช่น ระบบ Customer Relation
  Management (CRM), Supply Chain Management (SCM)

4.  บริการให้คำปรึกษาออกแบบและติดตั้งระบบจนเสร็จสมบูรณ์ การบริหารระบบงาน
    บริการบำรุงรักษาเครือข่าย
    และการให้บริการหลังการขายสำหรับการซ่อมอุปกรณ์สื่อสารโทรคมนาคม ตลอดจนอุปกรณ์ต่างๆ
    ที่เกี่ยวข้อง เพื่อตอบสนองการขยายตัวของธุรกิจสื่อสาร, ไอที และระบบสารสนเทศ
    บริษัทได้ปรับแนวทางการดำเนินธุรกิจ
    โดยเน้นสร้างมูลค่าเพิ่มให้กับธุรกิจสื่อสารและสารสนเทศเดิม
    โดยได้พัฒนานวัตกรรมใหม่ที่สร้างมูลค่าเพิ่มให้เทคโนโลยีและธุรกิจ
    โดยการประยุกต์ร่วมกับอุปกรณ์สื่อสาร Mobile Communication และ อินเตอร์เน็ต
    ผสมผสานกับข้อมูลธุรกิจและระบบการชำระเงิน
    ให้บริการที่เกิดประโยชน์ให้กับลูกค้าผู้ใช้บริการ ในการสร้างรายได้ เช่น
    ระบบการติดตามรถยนต์ Fleet Management
    สามารถช่วยในการติดตามตำแหน่งของยานพาหนะ
    ซึ่งผู้ประกอบการสามารถรู้ตำแหน่งของยานพาหนะได้อีกทั้งยังช่วยในการควบคุมเส้นทางการเดินรถ
    ความเร็วที่ใช้ เวลาที่ใช้ในการเดินทางและอื่นๆ
    ซึ่งสามารถนำข้อมูลที่ได้จากการวิเคราะห์มาช่วยในการบริหารต้นทุนและขั้นตอนการทำงานให้มีประสิทธิภาพ
    เป็นการเพิ่มคุณค่าของการบริการความพึงพอใจของลูกค้า, ระบบ e-Tourist Solution
    โดยรวมเทคโนโลยีเครือข่ายสื่อสารโทรคมนาคม ระบบการจัดการทรัพยากรโรงแรม และ
    รีสอร์ท และฐานข้อมูลที่จะช่วยยกระดับมาตรฐานการบริการ
    เพิ่มขีดความสามารถในการแข่งขันธุรกิจของผู้ประกอบการโรงแรมและ รีสอร์ท

ภาวะอุตสาหกรรมและการแข่งขัน

  การแข่งขันในธุรกิจบริการสื่อสารผ่านดาวเทียม VSAT ซึ่งอยู่ในกลุ่มธุรกิจบรอดแบนด์
  ได้มีการแข่งขันที่มากขึ้น จากบริการทดแทนที่ให้บริการได้ลักษณะคล้ายกัน
  แต่มีราคาถูกกว่าจากเครือข่ายความเร็วสูง Leased Line,ATM , Frame Relay และ DSL
  ตลอดจนดาวเทียม iPSTAR ที่เป็นบริการในแถบ KU Band
  ทำให้บริษัทได้มีการปรับจุดยืนทางธุรกิจให้สอดคล้องกับการเปลี่ยนแปลง และเทคโนโลยีใหม่
  ตลอดจนพัฒนาธุรกิจบริการให้เป็น One Stop Service
  ที่ลูกค้าสามารถเลือกใช้บริการจากเทคโนโลยีทั้งของบริษัทและพันธมิตรทางการค้าแทนที่จะแข่งขันลงทุนที่เฉพาะแต่บริการพื้นฐาน
  (Network Infrastructure Services) แต่จะสร้างจุดยืนที่จะผนวกบริการมูลค่าเพิ่ม
  Corporate Infocom Services กับนวัตกรรมใหม่ Innovation Services & Solution
  ทำให้ในปีกลาง 2546 บริษัทให้บริการธุรกิจสื่อสารผ่านดาวเทียม VSAT ซึ่งอยู่ใน C Band
  สำหรับธุรกิจที่ต้องการความต่อเนื่องสูง และ iPSTAR กับธุรกิจที่ใช้งานทั่วไปและอินเตอร์เน็ต
  ส่วนบริการธุรกิจเครือข่ายความเร็วสูงอื่นๆ บริษัทก็ได้ผนวกบริการร่วมกับบริษัทในเครือ เช่น
  บริษัท สามารถคอมมิวนิเคชั่น เซอร์วิส จำกัดบริษัท สามารถบรอดแบนด์ เซอร์วิสเซส จำกัด
  และบริษัท สามารถ อินโฟเนต จำกัด ฯลฯ ทำให้บริษัท สามารถรักษาฐาน ลูกค้าเดิม
  และขยายธุรกิจออกไปได้เพิ่มขึ้นบนการแข่งขันที่สูงขึ้น และเมื่อผนวกกับนวัตกรรมใหม่
  บริษัทก็จะมุ่งสู่การเป็น ผู้นำของบริการสื่อสารไอที และระบบสารสนเทศที่ครบวงจร

  (ดูรายละเอียดตามแบบรายงาน 56-1 ของบริษัท สามารถเทลคอม จำกัด (มหาชน))

2.  บริษัท สามารถบรอดแบนด์ เซอร์วิสเซส จำกัด

  บริษัท สามารถบรอดแบนด์ เซอร์วิสเซส จำกัด มีทุนจดทะเบียน 221 ล้านบาท ถือหุ้นโดยบริษัท
  สามารถ เทลคอม จำกัด (มหาชน) ในสัดส่วนร้อยละ 99.99
  ดำเนินธุรกิจให้บริการสื่อสารข้อมูลความเร็วสูงผ่านข่ายสายท้องถิ่น (DSL : Digital
  Subscriber Line) โดยเซ็นสัญญาเชื่อมโยงโครงข่ายกับบริษัท ทศท คอร์ปอเรชั่น จำกัด
  (มหาชน) มีอายุสัญญา 15 ปี โดยในปัจจุบันบริษัทได้ติดตั้งโครงข่ายใน 35 ชุมสายโทรศัพท์
  สามารถให้บริการมีพื้นที่ครอบคลุมประมาณร้อยละ 80 ของพื้นที่กรุงเทพฯ ในปี 2546
  บริษัทได้ทำการปรับโครงสร้างการจัดการเพื่อเพิ่มประสิทธิภาพ
  โดยโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทศท คอร์ปอเรชั่น
  จำกัด (มหาชน) ให้กับ บริษัท สามารถคอมมิวนิเคชั่น เซอร์วิส จำกัด
  โดยบริษัทจะปรับทิศทางธุรกิจไปเป็นตัวแทนขายและรวบรวมเครือข่ายความเร็วสูงของพันธมิตรทางธุรกิจมาผนวกกันเพื่อนำเสนอบริการให้กับลูกค้าของบริษัทต่อไป

3.  บริษัท ไทยเทรดเน็ท จำกัด

  บริษัท ไทยเทรดเน็ท จำกัด มีทุนจดทะเบียน 53 ล้านบาท ถือหุ้นโดยบริษัท สามารถเทลคอม
  จำกัด (มหาชน) ในสัดส่วนร้อยละ 99.99
  เป็นธุรกิจให้บริการแลกเปลี่ยนข้อมูลทางการค้าในรูปแบบมาตราฐานทางอิเล็กทรอนิคส์ หรือ
  Electronic Data Intercharge (EDI) อาทิ E-mail, File Transfer
  ตลอดจนรับปรึกษา
  และวางระบบงานภายในให้แก่ธุรกิจที่ต้องการลดขั้นตอนการดำเนินงานทางธุรกิจ
  และติดต่อคู่ค้าโดยผ่านมาตรฐานด้าน EDI ทำให้เกิดความสะดวก และลดภาระค่าใช้จ่ายโดยรวม
  ปัจจุบันบริษัทมีลูกค้ากว่า 600 ราย ฐานลูกค้าส่วนใหญ่จะเป็นบริษัทค้าปลีก บริษัทขนส่ง
  และบริษัทที่เกี่ยวข้องกับพิธีการศุลกากร

4.  บริษัท พอสเน็ท จำกัด

  บริษัท พอสเน็ท จำกัด มีทุนจดทะเบียน 72 ล้านบาท ถือหุ้นโดยบริษัท สามารถเทลคอม จำกัด
  (มหาชน) ในสัดส่วนร้อยละ 99.99 ธุรกิจหลักของบริษัทคือ
  การให้บริการเช่าระบบเครือข่ายโดยใช้บัตรเป็นสื่อในการชำระเงินแบบครบวงจร
  (Electronic Fund Transfer at Point of Sale)
  ซึ่งระบบจะทำการโอนเงินผ่านระบบอิเล็กทรอนิคส์ ณ จุดที่ทำการขาย
  สามารถชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ให้แก่ร้านค้าที่มีเครื่องอุปกรณ์ปลายทางติดตั้งอยู่
  เชื่อมโยงไปยังระบบเงินฝากที่ธนาคาร รวมทั้งเป็น Solution Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กร ผู้ออกบัตร
  ที่ใช้ในระบบการเงินทั่วโลกอีกด้วย ปัจจุบันบริษัทฯ ได้ดำเนินการให้บริการภาคธุรกิจหลัก 2 ภาค
  คือธุรกิจค้าปลีก และธุรกิจน้ำมัน

5.  บริษัท สามารถ ไอพาส จำกัด

  บริษัท สามารถ ไอพาส จำกัด มีทุนจดทะเบียน 4 ล้านบาท เป็นบริษัทร่วมทุนระหว่างบริษัท
  พอสเน็ท จำกัด และบริษัท ซีพาส ดอท คอม เอสดีเอ็น เบอร์ฮัด จำกัด ในประเทศมาเลเซีย
  ด้วยสัดส่วนการลงทุนร้อยละ 51 และ 49 ตามลำดับ โดยมีธุรกิจหลักคือ
  ให้บริการรับชำระค่าสินค้าและบริการด้วยบัตรเครดิตผ่านอินเตอร์เน็ท (Internet Payment
  Gateway)

6.  บริษัท สามารถคอมมิวนิเคชั่น เซอร์วิส จำกัด

  บริษัท สามารถคอมมิวนิเคชั่น เซอร์วิส จำกัด มีทุนจดทะเบียน 500 ล้านบาท ถือหุ้นโดยบริษัท
  สามารถเทลคอม จำกัด (มหาชน) ในสัดส่วนร้อยละ 99.99 ในปี 2546 มีรายได้รวมทั้งสิ้น
  825 ล้านบาท มีสัดส่วนรายได้คิดเป็นร้อยละ 7.1 ของรายได้รวมของกลุ่มบริษัท
  ดำเนินธุรกิจด้านการวางระบบและติดตั้งเครือข่ายการสื่อสาร
  ตลอดจนการซ่อมบำรุงรักษาให้กับลูกค้าของกลุ่มบริษัท สามารถเทลคอม จำกัด (มหาชน)
  และลูกค้าภายนอก
  รวมทั้งเป็นผู้ดำเนินการติดตั้งและบำรุงรักษาสถานีดาวเทียมเพื่อให้บริการในโครงการโทรศัพท์สาธารณะทางไกลชนบทผ่านดาวเทียม
  ในโครงการที่ 1 และ 2 ร่วมกับ บริษัท ทศท คอร์ปอเรชั่น จำกัด (มหาชน)
  โดยมีอายุโครงการถึงปี 2549 นอกจากนี้ในปี 2546
  บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทศท
  คอร์ปอเรชั่น จำกัด (มหาชน) จากบริษัท สามารถบรอดแบรนด์ เซอร์วิสเซส จำกัด
  และเป็นตัวแทนในการติดตั้งระบบให้กับบริษัท NORTEL ในประเทศไทยเพียงผู้เดียว หาก
  NORTEL ได้งาน โครงการในประเทศไทย ทาง NORTEL จะทำการจัดจ้างบริษัทในการติดตั้ง

ภาวะอุตสาหกรรมและการแข่งขัน

  ภาวะการแข่งขันในธุรกิจการติดตั้ง
  และซ่อมบำรุงอุปกรณ์เครือข่ายการสื่อสารยังไม่รุนแรงเนื่องจากมีผู้ประกอบการน้อยราย
  แต่บริษัทก็ไม่หยุดการให้บริการแค่การติดตั้งและซ่อมบำรุงเครือข่ายการสื่อสารเพียงเท่านั้น
  ยังเพิ่มการให้บริการรับจ้างตั้งแต่การออกแบบ
  และพัฒนาระบบเทคโนโลยีสารสนเทศรวมไปถึงการติดตั้ง และดูแลระบบทั้งหมด (Solution
  Outsourcing) ให้กับลูกค้าเอกชน และหน่วยงานราชการอื่นๆ อีกด้วย

  (ดูรายละเอียดตามแบบรายงาน 56-1 ของบริษัท สามารถเทลคอม จำกัด (มหาชน))

3.2.7 บริษัท คอลล์วัน จำกัด

  บริษัท คอลล์วัน จำกัด มีทุนจดทะเบียน 172.5 ล้านบาท ถือหุ้นโดยบมจ. สามารถคอร์ปอเรชั่น
  ในสัดส่วนร้อยละ 99.99 ประกอบธุรกิจ Outsource Customer Service
  ที่เหมาะสำหรับหน่วยงาน หรือ องค์กรที่ไม่ต้องการมีศูนย์บริการของตัวเอง หรือ
  หน่วยงานที่มีเป้าหมายทางธุรกิจที่ชัดเจนในการให้บริการ
  มีการตั้งเป้าหมายในเรื่องการให้บริการที่สามารถ วัดผลการดำเนินงานได้ การ Outsource
  Customer Service โดยทีมงานมืออาชีพ จะสามารถนำเสนอการให้บริการที่ดีได้อย่างรวดเร็ว
  โดยให้บริการดูแล บริหาร ตรวจสอบฐานข้อมูลลูกค้า บริหารช่องทางการรับชำระเงินทั่วประเทศ
  ออกแบบกิจกรรม เพื่อสร้างความสัมพันธ์กับลูกค้าระยะยาว รวมทั้งให้บริการนำเสนอข้อมูล
  และดูแลลูกค้าผ่านทางโทรศัพท์แบบเหมาเบ็ดเสร็จ

  ปัจจุบันบริษัทมีลูกค้าที่เป็นองค์กรใหญ่ๆ เช่น กิจการร่วมค้าไทยโมบาย
  ในโครงการโทรศัพท์เคลื่อนที่ 1900 MHz. และให้บริการ Outsourced Call Center
  แก่บริษัท สามารถ อินโฟ มีเดีย จำกัด ในโครงการ BUGLIVE 1113 และ BUGLIVE1110
  และอื่นๆ

8.  บริษัท วันทูวัน คอนแทคส์ จำกัด

  บริษัท วันทูวัน คอนแทคส์ จำกัด มีทุนจดทะเบียน 20 ล้านบาท ถือหุ้นโดยบมจ.
  สามารถคอร์ปอเรชั่น ทั้งทางตรงและทางอ้อมในสัดส่วนร้อยละ 97.47
  ดำเนินธุรกิจให้บริการลูกค้าสัมพันธ์ (Contact Center) ทั้งการให้คำปรึกษา ติดตั้ง ดูแล
  และบริหาร Contract Center แบบครบวงจร เช่น การรับสายและให้ข้อมูลสินค้า บริการ
  กิจกรรมส่งเสริมการขาย และบริการรับสั่งสินค้า เป็นต้น

9.  บริษัท สามารถรีเสิร์ชแอนด์ดีเวลลอปเม้นท์ จำกัด

  บริษัท สามารถรีเสิร์ชแอนด์ดีเวลลอปเม้นท์ จำกัด มีทุนจดทะเบียน 20 ล้านบาท ถือหุ้นโดย
  บมจ. สามารถคอร์ปอเรชั่น ในสัดส่วนร้อยละ 99.99
  ประกอบธุรกิจให้บริการคิดค้นและพัฒนาด้านการสื่อสารโทรคมนาคมและพัฒนาอุปกรณ์ผลิตภัณท์ที่ทันสมัย
  ด้านเทคโนโลยีสารสนเทศ เพื่อการสนับสนุนกิจการต่างๆ ของบริษัทในเครือ สามารถ เป็นหลัก
  โดยได้พัฒนาผลิตภัณฑ์ใหม่ๆ ตัวอย่างเช่น อุปกรณ์เครื่องมือวัดสัญญาณ โทรทัศน์
  เพื่อการติดตั้งเสาอากาศ เสาอากาศโทรทัศน์รอบทิศทาง (OMNI), Web Phone Kiosk,
  Network Access Control of Point of Sell, Contactless Smart Card, GPRS
  Fleet Terminal

10. บริษัท สมาร์ทโพสต์ จำกัด

  บริษัท สมาร์ทโพสต์ จำกัด เป็นบริษัทร่วมทุนกับการสื่อสารแห่งประเทศไทย (กสท.)
  จัดตั้งด้วยทุนจดทะเบียน 19 ล้านบาท โดยบริษัท สามารถ ไอ-โมบาย จำกัด (มหาชน)
  ถือหุ้นในอัตราร้อยละ 52.69 บมจ. สามารถคอร์ปอเรชั่น ถือหุ้นในอัตราร้อยละ 21.3
  และกสท. ถือหุ้นในอัตราร้อยละ 26
  เพื่อให้บริการในด้านการจัดระบบการซื้อ-ขายสินค้าผ่านระบบพาณิชย์อิเล็คทรอนิคส์
  Transportation และระบบ e-logistic
  แบบครบวงจรโดยเริ่มตั้งแต่กระบวนการพัฒนาการพาณิชย์อิเล็คทรอนิคส์แบบครบวงจร
  กระบวนการการบริหารคลังสินค้า ระบบการจัดส่ง สินค้า
  ระบบการผ่านพิธีศุลกากรทั้งหมดโดยการใช้เทคโนโลยีสื่อสารสนเทศ
  ในการบริหารจัดการเป็นหลัก นอกจากนี้บริษัทร่วมทุนยังมุ่งเน้นการพัฒนารูปแบบบริการเชิง
  e-logistic ที่ทันสมัยเพิ่มเติม เพื่อให้บริการแก่ลูกค้า เช่น
  ระบบการจัดการงานขายที่เชื่อมต่อกับระบบจัดการสินค้าคงคลังและระบบบัญชีผ่านโครงข่ายโทรคมนาคมไร้สายเพื่อสร้างรายได้เพิ่มขึ้นอีกด้วย

2.  สาย Government Solution

  ธุรกิจการให้บริการรับเหมาออกแบบติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์กับหน่วยงานราชการ
  ประกอบด้วยบริษัทย่อย 1 บริษัท โดยในปี 2546 มีสัดส่วนรายได้เท่ากับ 293.1 ล้านบาท
  หรือคิดเป็นร้อยละ 2.5 ของรายได้รวมของกลุ่มบริษัท สายธุรกิจนี้ประกอบด้วย

  3.3.1 บริษัท สามารถคอมเทค จำกัด

  บริษัท สามารถคอมเทค จำกัด มีทุนจดทะเบียน 200 ล้านบาท ถือหุ้นโดย
  บมจ.สามารถคอร์ปอเรชั่น ใน สัดส่วนร้อยละ 99.99 มีรายได้ทั้งสิ้น 293.1 ล้านบาท
  คิดเป็นสัดส่วนรายได้ประมาณร้อยละ 2.5 ของรายได้รวมของกลุ่มบริษัทในปี 2546

  ก) ลักษณะผลิตภัณฑ์และบริการ

  เป็นบริษัทที่ให้บริการแบบครบวงจร (Turn key Project) ได้แก่
  การเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน การติดตั้งระบบ
  การทดสอบ

  ระบบ ตลอดจนถึงการให้บริการหลังการขายโดยผลิตภัณฑ์ที่ทางบริษัท
  จัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก

ข) การตลาดและภาวะการแข่งขัน

กลยุทธ์การแข่งขัน

  สินค้าส่วนใหญ่ของบริษัทเป็นสินค้าที่จัดทำเฉพาะลูกค้าแต่ละราย
  ให้เหมาะสมกับความต้องการของลูกค้าและมีเทคโนโลยีที่ทันสมัย
  ดังนั้นการจัดจำหน่ายจึงเป็นการขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานราชการและรัฐวิสาหกิจ
  งานที่บริษัทจัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
  โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุดและเสนอราคาที่ต่ำที่สุด
  บริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุนเพื่อตอบสนองให้ตรงกับความต้องการของลูกค้า

กลุ่มลูกค้าเป้าหมาย

ลูกค้าส่วนใหญ่ของบริษัทจะเป็นหน่วยงานราชการและรัฐวิสาหกิจ
รวมทั้งให้บริการเป็นที่ปรึกษาให้กับบริษัทในเครือ

สภาพการแข่งขันภายในอุตสาหกรรม

  ตลาดงานรับเหมาโครงการระบบเทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูง
  โดยเฉพาะอย่างยิ่งโครงการในภาครัฐ
  เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับโครงการของภาคเอกชน
  ทำให้มีผู้ให้บริการรายใหม่ๆเข้ามาแข่งขันในส่วนของการประมูลงานภาครัฐมากยิ่งขึ้นในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีด้วย
  ส่งผลให้มีการแข่งขันทางด้านราคามากยิ่งขึ้น และทำให้กำไรเบื้องต้นในแต่ละโครงการลดลง
  อย่างไรก็ตามทางหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
  ซึ่งทางบริษัทจะมีความได้เปรียบ
  เนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงานและคุณภาพของผลงานเป็นที่ยอมรับอย่างกว้างขวาง
  ทำให้บริษัทสามารถแข่งขันโดยจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศและการสื่อสาร

  ในปีพ.ศ. 2546 ที่ผ่านมา
  บริษัทประสบความสำเร็จในการชนะการประมูลโครงการระบบสารสนเทศสำหรับการบริหารสนามบินสุวรรณภูมิ
  (Airport Information Management System for Suvarnabhumi International
  Airport) ซึ่งโครงการนี้จะสร้างรายได้ให้แก่บริษัทในปี พ.ศ. 2547
  และจะเป็นฐานรายได้จากการบำรุงรักษาระบบต่อไปในอนาคต
  พร้อมทั้งเป็นก้าวสำคัญให้แก่บริษัทในการเข้าไปให้บริการโครงการอื่นๆ
  ทางด้านระบบเทคโนโลยีสารสนเทศในสนามบินสุวรรณภูมิ

โครงการที่กำลังดำเนินงานอยู่

  ณ วันที่ 31 ธันวาคม 2546 บริษัทมีโครงการกำลังดำเนินงานอยู่ดังนี้

+------+----------------------+---------------------------+------------+
| ล    | รายชื่อลูกค้า            | ชื่อโครงการ                 | มูลค่า       |
| ำดับที่ |                      |                           | (ล้านบาท)   |
+------+----------------------+---------------------------+------------+
| 1    | บริษัทท่าอากาศยาน       | โครงการระบบสารสนเทศส      | 687.44     |
|      | สากลกรุงเทพแห่งใหม่จำกัด | ำหรับการบริหารสนามบินสุวรรณภูมิ |            |
+------+----------------------+---------------------------+------------+
| 2    | ศูนย์เทคโนโลยีและสา     | รถบรรทุกเคร                | 7.43       |
|      | รสนเทศกระทรวงมหาดไทย | ื่องมือสื่อสารผ่านดาวเทียมเคลื่อนที่ |            |
|      |                      | 2 คัน                      |            |
+------+----------------------+---------------------------+------------+
|      |                      |                           |            |
+------+----------------------+---------------------------+------------+
|      |                      |                           |            |
+------+----------------------+---------------------------+------------+
| ล    | รายชื่อลูกค้า            | ชื่อโครงการ                 | มูลค่า       |
| ำดับที่ |                      |                           | (ล้านบาท)   |
+------+----------------------+---------------------------+------------+
| 3    | กรมคุมประพฤติ          | โครงการพัฒนาระบบสารสนเทศ   | 23.8       |
|      |                      |                           |            |
|      |                      | กรมคุมประพฤติ               |            |
+------+----------------------+---------------------------+------------+
| 4    | กองทัพอากาศ           | ระบ                       | 148.97     |
|      |                      | บสารสนเทศเพื่อการส่งกำลังบำรุง |            |
+------+----------------------+---------------------------+------------+
| 5    | กรมโรงงาน            | ระบบสารสนเทศ              | 3.4        |
+------+----------------------+---------------------------+------------+
| 6    | ศูนย์พัฒนากิจก           | โครงการ                   | 18.69      |
|      | ารอวกาศกระทรวงกลาโหม | พัฒนาศูนย์ปฏิบัติการระดับกระทรวง |            |
|      |                      | / กรม ( ระยะที่ 1 )         |            |
+------+----------------------+---------------------------+------------+
| 7    | สำนักงานป้องกัน         | Voice & Call Detail       | 10.17      |
|      | และปราบปรามการฟอกเงิน | Recording Phase II        |            |
+------+----------------------+---------------------------+------------+

  หมายเหตุ : มูลค่างานตัวเลขยังไม่รวมภาษีมูลค่าเพิ่ม

ค) การจัดหาผลิตภัณฑ์หรือบริการ

การจัดหาอุปกรณ์ส่วนใหญ่ต้องนำเข้าจากต่างประเทศ เนื่องจากอุปกรณ์ส่วนใหญ่จะเป็นอุปกรณ์สื่อสาร
โทรคมนาคม และเทคโนโลยีระดับสูงที่ซับซ้อน และยังไม่มีผู้ผลิตภายในประเทศ
ซึ่งจะต้องมีคุณสมบัติตามที่ลูกค้ากำหนด
อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
เนื่องจากสามารถจัดซื้อจากผู้ผลิตอุปกรณ์หลายรายทั้งในแถวยุโรป และอเมริกา

  ในส่วนของการให้บริการติดตั้งและให้บริการหลังการขาย ส่วนใหญ่ทางบริษัท
  จะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์ตลอดจนมีความชำนาญเกี่ยวกับการติดตั้งระบบ
  โทรคมนาคมและสารสนเทศเป็นอย่างดี

3.  สายธุรกิจ Related Business

  ธุรกิจการให้บริการสื่อสาร
  และโทรคมนาคมการจัดจำหน่ายและซ่อมบำรุงอุปกรณ์สื่อสารอุปกรณ์อิเล็กทรอนิกส์
  รวมทั้งธุรกิจให้บริการการควบคุมการจราจรทางอากาศในประเทศกัมพูชา
  ผลิตและจำหน่ายเสาอากาศวิทยุโทรทัศน์ และจานดาวเทียม ประกอบด้วยบริษัทย่อย 7 บริษัท
  และบริษัทร่วม 1 บริษัท โดยในปี 2546 มีสัดส่วนรายได้เท่ากับ 1,546.8 ล้านบาท
  หรือคิดเป็นร้อยละ 13.2 ของรายได้รวมของกลุ่มบริษัท สายธุรกิจนี้ประกอบด้วย

  3.4.1 บริษัท แคมโบเดีย แอร์ ทราฟฟิค เซอร์วิส จำกัด

  บริษัท แคมโบเดีย แอร์ ทราฟฟิค เซอร์วิส จำกัด มีทุนจดทะเบียนรวม 2.5 ล้านเหรียญสหรัฐ
  ถือหุ้นโดย บมจ. สามารถคอร์ปอเรชั่น ในสัดส่วนร้อยละ 90 มีรายได้รวมทั้งสิ้น 522 ล้านบาท
  คิดเป็นสัดส่วนรายได้ประมาณร้อยละ 4.5 ของรายได้รวมในปี 2546 ของกลุ่มบริษัท

ก) ลักษณะผลิตภัณฑ์และบริการ

  ให้บริการจัดการจราจรทางอากาศบนน่านฟ้ากัมพูชาทั้งหมด (Air Traffic Control - ATC)
  โดยได้รับสัญญาสัมปทานจากรัฐบาลกัมพูชา เป็นเวลา 22 ปี การให้บริการประกอบด้วย

  (1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการขนส่งทางอากาศตามระเบียบ และมาตรฐานสากล โดยมีหลักการสำคัญคือ
  ให้อากาศยานบินต่างเวลา ต่างความสูง หรือต่างทิศทางกัน
  รวมทั้งแจ้งข่าวสารให้คำแนะนำที่เป็นประโยชน์ต่อการตัด สินใจของนักบิน (Flight
  Information Services) และบริการเตือนภัย (Alerting Services)
  เพื่อให้อากาศยานถึงที่หมายด้วยความปลอดภัยสะดวก และรวดเร็ว
  พร้อมทั้งให้ความร่วมมือในการค้นหา และช่วยเหลืออากาศยานที่ประสบอุบัติภัย
  ซึ่งการให้บริการควบคุมจราจรทางอากาศของประเทศกัมพูชาแบ่งออกเป็น 3 ส่วน คือ
  บริการควบคุมจราจรทางอากาศบริเวณท่าอากาศยาน (Aerodrome Control Service)
  บริการควบคุมการจราจรทางอากาศเขตประชิดท่าอากาศยาน (Approach Control
  Service) และ บริการควบคุมจราจรทางอากาศตามเส้นทางบิน (Area Control Service)

  (2) ให้บริการสื่อสารการบิน ซึ่งเป็นการรับ-ส่ง และถ่ายทอดข่าวแผนการบิน ข่าวกำหนดการบิน
  และข่าวอื่นๆ ที่จำเป็นต่อการปฏิบัติการบิน

  (3) ให้บริการวิทยุเครื่องช่วยการเดินอากาศ ซึ่งเป็นการบริการอุปกรณ์เครื่องช่วย
  ในการนำอากาศยาน ขึ้น-ลง จอดบริเวณท่าอากาศยาน โดยบอกทิศทางระยะทาง
  และนำอากาศยานร่อนลงจอด

ข) การตลาดและภาวะการแข่งขัน

  เนื่องจากบริษํทได้รับสัมปทานแต่เพียงผู้เดียวในประเทศกัมพูชา จึงไม่มีคู่แข่งขัน
  และไม่ต้องดำเนินการด้านการตลาดแต่อย่างใด

กลุ่มลูกค้าเป้าหมาย

  ลูกค้าส่วนใหญ่ของบริษัท คือ สายการบินต่างๆ

รายงานผลกระทบการก่อความไม่สงบในประเทศกัมพูชา 

  ตามที่ได้เกิดเหตุการณ์ไม่สงบขึ้นในประเทศกัมพูชาเมื่อเดือนมกราคม 2546
  เนื่องจากอาคารสำนักงานของ บริษัทตั้งอยู่ที่สนามบิน ซึ่งมีการรักษาความปลอดภัยอย่างเข้มงวด
  จึงไม่ได้รับผลกระทบจากเหตุการณ์ดังกล่าวแต่อย่างใด และยังคงเปิดให้บริการ
  ควบคุมการจรจรทางอากาศในประเทศกัมพูชาได้ต่อไปตามปกติ

  รายงานผลกระทบจากโรคระบาดเกี่ยวกับระบบทางเดินหายใจอักเสบเฉียบพลัน (SARS)
  และสงครามระหว่างประเทศสหรัฐอเมริกา กับประเทศอิรัก

  จากการที่เกิดวิกฤติการระบาดของโรค SARS ตามมาด้วยสงครามระหว่างประเทศสหรัฐอเมริกา
  กับประเทศ อิรัก ทำให้ผู้โดยสารที่เดินทางลดลงอย่างมากทั่วโลก ทำให้สหการบินต่างๆ
  ต้องหาทางลดค่าใช้จ่าย รวมถึงการลดจำนวนเที่ยวบิน ทำให้มีผลกระทบต่อธุรกิจของบริษัท
  ลดลงประมาณร้อยละ 10 – 20 เมื่อเปรียบเทียบกับช่วงก่อนเกิดวิกฤต อย่างไรก็ตาม
  จำนวนเที่ยวบินเริ่มเพิ่มมากขึ้นตั้งแต่เดือนตุลาคม 2546 เป็นต้นมา
  และเริ่มกลับเข้าสู่ภาวะปกติแล้ว

  3.4.2 บริษัท แคมโบเดียสามารถคอมมิวนิเคชั่น จำกัด

  บริษัท แคมโบเดียสามารถคอมมิวนิเคชั่น จำกัด มีทุนจดทะเบียน 8.4792 ล้านเหรียญสหรัฐ
  ถือหุ้นโดย บมจ. สามารถคอร์ปอเรชั่น ในสัดส่วนร้อยละ 49 ในปี 2546 มีรายได้ทั้งสิ้น 469.7
  ล้านบาท คิดเป็นสัดส่วนรายได้ประมาณร้อยละ 3.9 ของรายได้รวมของกลุ่มบริษัทในปี 2546

ก) ลักษณะผลิตภัณฑ์หรือบริการ

  บริษัท แคมโบเดียสามารถคอมมิวนิเคชั่น จำกัด
  เป็นบริษัทเริ่มแรกที่ให้บริการระบบสื่อสารไร้สายในประเทศกัมพูชา โดยในปี 2535
  ได้รับสัมปทานจาก Cambodia Ministry of Post and Telecommunication (MPTC)
  อนุญาตให้บริการวิทยุคมนาคมระบบเซลลูล่าร์ NMT 900 บริษัทได้รับอนุญาตให้ใช้ความถี่ระหว่าง
  906.9 - 915.0 MHz. และ 951.9 - 960.0 MHz สำหรับการให้บริการ

  ต่อมาในปี 2539 บริษัทได้รับการขยายอายุสัมปทานจากเดิม 10 ปีเป็น 35 ปี
  โดยจะหมดอายุวันที่ 18 ตุลาคม 2570 นอกจากนี้บริษัทยังสามารถให้บริการเพิ่มในระบบ GSM
  900 อีกระบบหนึ่ง โดยใช้ความถี่ที่ได้รับการจัดสรร สำหรับการให้บริการ
  และใช้สถานีฐานเดียวกับระบบ NMT 900 รวมถึงการติดตั้งสถานีฐานเพิ่มเติม
  เพื่อขยายโครงข่ายให้ครอบคลุมพื้นที่ทั่วประเทศกัมพูชา
  ทั้งนี้ตามสัญญาสัมปทานดังกล่าวบริษัทจะต้องจ่ายค่าตอบแทนตามส่วนแบ่งรายได้ให้แก่รัฐบาลกัมพูชาดังต่อไปนี้

  ปี 2535-2539 ในอัตราที่ขึ้นอยู่กับการตกลงกับรัฐบาลในแต่ละปี

ปี 2539-2542 ร้อยละ 7 ของรายได้รวม

  ปี 2542-2545 ร้อยละ 12 ของรายได้รวม

  ปี 2545-2570 ร้อยละ 15 ของรายได้รวม

  ปัจจุบันบริษัท สามารถคอร์ปอเรชั่น จำกัด (มหาชน) ถือหุ้นในบริษัทในสัดส่วนร้อยละ 49
  ของทุนจดทะเบียน และอีกร้อยละ 51 ถือโดย TM International Sdn. Bhd.
  ซึ่งเป็นบริษัทสื่อสารชั้นนำของประเทศมาเลเซีย

ข) การตลาดและภาวะการแข่งขัน

 

กลยุทธ์การแข่งขัน

  บริษัทเน้นคุณภาพด้านการให้บริการที่ดี สามารถโทรติดต่อง่าย การรับส่งสัญญาณเสียงชัดเจน
  และมีพื้นที่ให้บริการครอบคลุมทั่วถึงทุกที่ที่ผู้ใช้ต้องการรวมถึงการให้บริการเสริมต่างๆ
  โดยบริษัทมีนโยบายเพิ่มการขยายเครือข่ายตามแนวเขตการค้าชายแดนให้ครอบคลุมทั้งหมดในปี
  2547 รวมทั้งเสนอบริการเสริมที่หลากหลายทั้งในรูปแบบ voice และ non voice
  application services เช่น การให้บริการ Internet โดยให้บริการ PC Modem Dial
  Up, Wireless Broadband, WAP, Mobiles Internet บน GPRS และ MMS
  เพื่อประโยชน์สูงสุดในการใช้งานสำหรับลูกค้า
  ซึ่งบริษัทได้เปิดให้บริการดังกล่าวเรียบร้อยแล้วในปี 2546 สำหรับการให้บริการ GSM Public
  Payphone ได้เปิดให้บริการแล้วในหลายๆ พื้นที่
  และจะทำการสำรวจตลาดเพื่อขยายการให้บริการต่อไปในอนาคต

 

การส่งเสริมการขาย

  บริษัทมีการส่งเสริมการขายผ่านทางสื่อโฆษณา เช่น โทรทัศน์ หนังสือพิมพ์ วิทยุ
  โดยมุ่งเน้นเสนอคุณภาพของการให้บริการพร้อมบริการเสริมต่างๆ
  เพื่อสร้างความพึงพอใจเพิ่มแก่บริษัท
  มีการจัดโปรแกรมส่งเสริมการขายเพื่อกระตุ้นตลาดอย่างต่อเนื่อง
  รวมทั้งการทำกิจกรรมทางการตลาดร่วมกับกลุ่มลูกค้าหลัก (Corporate Accounts)
  เพื่อสร้างพันธมิตรทางธุรกิจ

ค) การจำหน่ายและช่องทางการจำหน่าย

  บริษัทมีช่องทางจำหน่ายเพื่อกระจายการบริการไปสู่ลูกค้าโดยแบ่งออกเป็น

  (1) จัดจำหน่ายผ่านตัวแทนจำหน่าย (Dealers) กว่า 220 ราย ทั่วประเทศ

  (2) จัดจำหน่ายตรง (Direct Sales) โดยใช้พนักงานขาย
  เพื่อเจาะกลุ่มลูกค้าเป้าหมายทั้งลูกค้าหลัก และลูกค้ารายบุคคล โดยใช้ข้อมูล Electronic
  ในการพิจารณาและเข้าถึงกลุ่มลูกค้า

  รายงานผลกระทบการก่อความไม่สงบในประเทศกัมพูชา

  ตามที่ได้เกิดเหตุการณ์ไม่สงบขึ้นในประเทศกัมพูชาเมื่อเดือนมกราคม 2546
  อาคารที่ตั้งสำนักงานและอุปกรณ์สำนักงานของบริษัทได้รับความเสียหาย
  แต่อาคารดังกล่าวมิใช่ทรัพย์สินของบริษัท
  อย่างไรก็ตามอุปกรณ์หลักในการให้บริการธุรกิจโทรศัพท์เคลื่อนที่
  รวมทั้งเครือข่ายในการให้บริการ มิได้รับความเสียหายแต่อย่างใด
  โดยได้มีการจัดหาอาคารที่ทำการใหม่เรียบร้อยแล้ว รวมถึงความต่อเนื่องในการขยายเครือข่าย

  บริษัทได้บรรลุข้อตกลงในการชดใช้ความเสียหายจากกรณีดังกล่าว
  โดยรัฐบาลกัมพูชาได้ลงนามสัญญาชดใช้ค่าความเสียหายให้แก่บริษัทแล้ว

  3.4.3 บริษัท แคมโบเดียสามารถ จำกัด

  บริษัท แคมโบเดียสามารถ จำกัด มีทุนจดทะเบียน 0.025 ล้านเหรียญสหรัฐ ถือหุ้นโดย บมจ.
  สามารถคอร์ปอเรชั่น ในสัดส่วนร้อยละ 34 บริษัทประกอบธุรกิจในลักษณะซื้อมาขายไป
  (Trading) ในประเทศกัมพูชา สินค้าที่จำหน่ายในปัจจุบัน ได้แก่ SIM Card
  ในระบบโทรศัพท์เคลื่อนที่ GSM 900 MHz. รวมทั้งอุปกรณ์เสริมต่าง ๆ
  โดยบริษัทเป็นตัวแทนจำหน่ายของบริษัท แคมโบเดียสามารถคอมมิวนิเคชั่น จำกัด

  3.4.4 บริษัท สามารถ อินเตอร์เนชั่นแนล จำกัด

  บริษัท สามารถ อินเตอร์เนชั่นแนล จำกัด ณ สิ้นปี 2546 มีทุนจดทะเบียน 6.25 ล้านบาท
  ถือหุ้นโดย บมจ. สามารถคอร์ปอเรชั่น ในสัดส่วนร้อยละ 99.99
  เป็นบริษัทจัดจำหน่ายอุปกรณ์สื่อสารโทรคมนาคมให้กับบริษัท แคมโบเดียสามารถ คอมมิวนิเคชั่น
  จำกัด รวมทั้งอุปกรณ์ที่ใช้ในการควบคุมการจราจรทางอากาศ ให้กับ บริษัท แคมโบเดีย แอร์
  ทราฟฟิค เซอร์วิส จำกัด ในประเทศกัมพูชา

3.4.5 บริษัท สามารถวิศวกรรม จำกัด

  บริษัท สามารถวิศวกรรม จำกัด มีทุนจดทะเบียน 50 ล้านบาท ถือหุ้นโดย บมจ.
  สามารถคอร์ปอเรชั่น ในสัดส่วนร้อยละ 99.99 ในปี 2546 มีรายได้รวมทั้งสิ้น 428 ล้านบาท
  คิดเป็นสัดส่วนรายได้ประมาณร้อยละ 3.7 ของรายได้รวมของกลุ่มบริษัท
  ดำเนินธุรกิจผลิตเสาอากาศรับสัญญาณโทรทัศน์ระบบ VHF และ UHF
  อุปกรณ์ที่ใช้ติดตั้งควบคู่กับเสาอากาศ และจานรับสัญญาณดาวเทียม
  โดยจำหน่ายผลิตภัณฑ์ไปยังลูกค้าที่เป็นตัวแทนจำหน่ายที่มีอยู่ทั่วประเทศ ในปีที่ผ่านมา
  ได้ลงนามในสัญญากับบมจ. ยูไนเต็ต บรอดคาสติ้ง คอร์ปอเรชั่น (ยูบีซี)
  เพื่อจัดจำหน่ายแต่เพียงผู้เดียวสำหรับจานและเครื่องรับสัญญาณระบบเคยูแบนด์สามารถ DSTV
  ที่ใช้ในการรับชมรายการ Free TV (ช่อง 3, 5, 7, 9 เป็นต้น) ผ่านระบบของยูบีซี
  นอกจากนั้น ยังได้ร่วมสนับสนุนโครงการโทรทัศน์เอื้ออาทรของภาครัฐ
  ด้วยการผลิตและจำหน่ายเสาอากาศจำนวนกว่า 30,000 ชุด

  บริษัทย่อย บริษัทร่วม และบริษัทที่เกี่ยวข้อง

  บริษัท สามารถวิศวกรรม จำกัด มีบริษัทย่อย 1 บริษัท คือ บริษัท คอนแทค-อิน-วัน จำกัด
  มีทุนจดทะเบียน 1 ล้านบาท ถือหุ้นโดย บริษัท สามารถวิศวกรรม จำกัด ในสัดส่วนร้อยละ
  99.99 ดำเนินการเปิดสอนและอบรมวิชาช่างติดตั้งเครื่องรับสัญญาณดาวเทียม
  ภายใต้ชื่อโรงเรียนช่างสามารถโทรคมนาคม เพื่อส่งเสริมมาตรฐานการให้บริการกับผู้บริโภค
  และเป็นการสนับสนุนการขายสินค้าของบริษัท สามารถวิศวกรรม จำกัด

  3.4.6 บริษัท สามารถ อินโฟเนต จำกัด

  บริษัท สามารถ อินโฟเนต จำกัด มีทุนจดทะเบียนรวม 15 ล้านบาท ถือหุ้นโดยบริษัท
  สามารถคอร์ปอเรชั่น จำกัด (มหาชน) ในสัดส่วนร้อยละ 65 และมีสัดส่วนรายได้ประมาณร้อยละ
  0.9 ของรายได้รวมของกลุ่มบริษัทในปี 2546
  ดำเนินธุรกิจให้บริการเชื่อมโยงติดต่อระบบคอมพิวเตอร์ของสมาชิกเข้ากับระบบเครือข่ายอินเตอร์เน็ต
  และให้บริการข้อมูลและข่าวสารในลักษณะออนไลน์
  โดยได้รับสัมปทานให้ดำเนินการให้บริการอินเตอร์เนตจากการสื่อสารแห่งประเทศไทยเป็นเวลา
  10 ปี ตั้งแต่วันที่ 27 มีนาคม 2539
  บริษัทมีช่องทางการจำหน่ายทั้งทางตรงและผ่านตัวแทนจำหน่าย
  สำหรับการจำหน่ายทางตรงจะทำโดยผ่านพนักงานขายของบริษัทเพื่อจัดหาสมาชิกเพิ่มเติม
  ส่วนการจำหน่ายผ่านตัวแทนนั้น บริษัทจะมีชุด My card Kit จำหน่ายตามร้านค้าต่างๆ
  โดยเป็นการให้ผู้ที่ต้องการใช้บริการอินเตอร์เน็ตทดลองใช้ก่อนที่จะสมัครเข้าเป็นสมาชิก

  3.4.7 บริษัท สามารถเคเบิลซิสเต็ม จำกัด

  บริษัท สามารถเคเบิลซิสเต็ม จำกัด มีทุนจดทะเบียน 50 ล้านบาท ถือหุ้นโดย
  บมจ.สามารถคอร์ปอเรชั่น ในสัดส่วนร้อยละ 89.99 เป็นบริษัทที่ให้บริการออกแบบ
  และติดตั้งระบบกระจายสัญญาณโทรทัศน์ผ่านดาวเทียมแบบรวมศูนย์ โดยเริ่มจากการให้คำปรึกษา
  การออกแบบระบบทางเทคนิค การจัดซื้อและจัดหาอุปกรณ์ การติดตั้งอุปกรณ์
  การทดสอบระบบการทำงาน การซ่อมบำรุงรักษาอย่างต่อเนื่อง
  ตลอดจนจัดหาโปรแกรมโทรทัศน์จากต่างประเทศ ลูกค้าส่วนใหญ่จะเป็นกลุ่มลูกค้าอสังหาริมทรัพย์
  ได้แก่ คอนโดมิเนียม รีสอร์ท อพาร์ทเม้นท์ โรงแรม หมู่บ้านจัดสรร รวมทั้งหน่วยงานราชการ
  เป็นต้น การแข่งขันในตลาดมีทั้งทางตรงและทางอ้อม เช่น ธุรกิจเกี่ยวกับเคเบิลทีวี เป็นต้น
  ปัจจุบันหยุดดำเนินกิจการ และได้โอนธุรกิจไปอยู่ภายใต้การบริหารงานของบริษัท
  สามารถวิศวกรรม จำกัด